ലഹരിക്കെതിരെ ചിത്രമൊരുക്കിയ സംവിധായകന് ലഹരിയില് ആറാടി നടുറോഡില് നൃത്തം ചെയ്തു കേസെടുത്ത് അറസ്റ്റ് ചെയ്ത് പൊലീസ് തൃശൂര്: ലഹരിക്കെതിരെ ചിത്രമൊരുക്കിയ സംവിധായകന് ലഹരിയില് ആറാടി നടുറോഡില് നൃത്തം ചെയ്തു. തൃശ്ശൂരില് ട്രാഫിക് സിഗ്നലിന്റെ തൂണില് പിടിച്ചായിരുന്നു സംവിധായകന്റെ നൃത്തം. സംഭവത്തില് എറണാകുളം പള്ളിമുക്ക് സ്വദേശി വിഷ്ണുരാജാണ് അറസ്റ്റിലായത്. പുലര്ച്ചെ രണ്ടരയോടെയായിരുന്നു സംഭവം. രാത്രി അതുവഴി വന്ന പൊലീസുകാര് സംവിധായകന്റെ നൃത്തം കണ്ട് ഇയാളെ പിടികൂടിയ ശേഷം സ്ഥലം പരിശോധിച്ചു. സമീപത്ത് നിര്ത്തിയിട്ടിരുന്ന കാറിനുള്ളില് നടിയും ഭര്ത്താവും ഇരിപ്പുണ്ടായിരുന്നു. ഇവര്ക്ക് ലഹരി ഉപയോഗത്തില് പങ്കില്ലാത്തതിനാല് പൊലീസ് ഇവരെ വിട്ടയച്ചു. ലഹരിക്കെതിരെ രണ്ട് ഹ്രസ്വചിത്രങ്ങള് സംവിധാനം ചെയ്തിട്ടുള്ളയാളാണ് വിഷ്ണുരാജ്. പുതിയ ഹൃസ്വചിത്ര നിര്മാണവുമായി ബന്ധപ്പെട്ട് ഇരിങ്ങാലക്കുടയിലെ കഥാകൃത്തിന്റെ വീട്ടിലേക്കുള്ള യാത്രാമദ്ധ്യേയാണ് ലഹരി ഉപയോഗിച്ചതും നടുറോഡില് നൃത്തം ചെയ്തതും. ഇയാളുടെ വസ്ത്രത്തിനുള്ളില്നിന്ന് രണ്ടു ഗ്രാം മെത്തലിന് ഡയോക്സി ആഫിറ്റാമിന് എംഡിഎംഎ എന്ന ന്യൂജനറേഷന് ലഹരി മരുന്നാണ് പിടികൂടിയത്. ലഹരിമരുന്ന് കിട്ടിയതോടെ വിഷ്ണുരാജിനെ പൊലീസ് കസ്റ്റഡിയിലെടുക്കുകയായിരുന്നു. ഇയാളുടെ കാറും പിടിച്ചെടുത്തു.